AQShga yopirilgan bo‘ron oqibatida qariyb 300 ming kishi elektrsiz qoldi

AQShning markaziy, sharqiy va janubiy qismlarida istiqomat qiluvchi 285 mingdan ortiq fuqaro elektr energiyasisiz qoldi. Bu haqda Qo‘shma Shtatlardagi elektr ta’minotidagi nosozliklarni kuzatib boruvchi PowerOutrage.US portal ma’lumotlarida qayd etilgan.

Axios nashri ma’lumotlariga ko‘ra, bo‘ron oqibatida mazkur hududlarga qor va muzlik yomg‘ir yog‘gan. Daraxtlar va elektr uzatish tarmoqlari muzlab qolgan bo‘lib, bu o‘z navbatida elektr energiyasi ta’minotining ommaviy o‘chishiga sabab bo‘lgan.
Noqulay ob-havo avtomobil yo‘llari va aviaparvozlarga ham jiddiy zarar yetkazgan. 3-fevral holatiga ko‘ra, AQShda 6 mingdan ortiq aviareyslar bekor qilingan.
Texas, Kanzas va Oklaxomaning ayrim qismlaridagi maktablarda 3—4-fevral kunlari darslar bekor qilingan. Nyu-Meksiko ba’zi sudlar yopilgan. Noqulay ob-havo haqida ogohlantirishni Nyu-Meksikodan Kanadagacha 110 milliondan ortiq odam olgan.
Bo‘ron Alabamada kuchli yog‘ingarchilik va tornadoni hosil qilgan bo‘lib, oqibatda kamida to‘rt kishi jabrlangani aytilmoqda.
Avval AQShga kuchli qor bo‘ronlari yopirilayotgani sababli 5 mingga yaqin aviareyslarning bekor qilingani haqida xabar berilgan. Shuningdek, Braziliyada kuchli yog‘ingarchilik 20 kishining o‘limiga sababchi bo‘lgani, JARdagi tropik bo‘ron 70 kishini halok qilgani, Turkiyadagi qor besh mingtadan ziyod yo‘lni yopib qo‘ygani xabar qilingan.